Аԥсны Апарламент адепутатцәа актәи аԥхьарала ирыдыркылеит "Аԥсны Апарламент адепутатцәа ралхразы" азакәан ахь аиҭакрақәа, урҭ инарықәыршәаны идепутатхар зҭаху аҳәынҭқарратә бызшәа идыруазароуп, иреиҳау аҵара имазароуп, иара убасгьы хәы-шықәса иреиҵамкәа аусуратә ԥышәа.
"Аԥсахрақәа зегьы срыдгылаҩуп, ҳәараҭахума хәыҷык згәы еихьнашьуа ыҟазар ҟалап, аԥсшәа ззымдыруа адепутатра дахьалахәым, аха ҳара убри ахәҭа ианаҳҵеит 2027 шықәса рзы Апарламент ахь ицо ҳәа. Сара сгәы иаанагоит ауаҩы абри аҩыза аус ахь дцар иҭахызар, иреиҳаӡоу Апарламент ахь далырхыр иҭахызар, аҳәынҭқарратә усҳәарҭақәа рҿы аус иур иҭахызар идыруазароуп аҳәынҭқарратә бызшәа. Сгәанала, уи алацәажәара аҭахӡам, избанзар, Урыстәыла ҳаҟоума, Франциа ҳаҟоума, дара рҳәынҭқарратә бызшәа узымдыруазар, аҳәынҭқарратә усҳәарҭаҿы аус узуӡом", - еиҭеиҳәеит Табаӷәуа.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы, мамзаргьы аудиофаил аҿы.
Иара убас шәаԥхьар ҟалоит:
- Касланӡиа Жәлар Реизара адепутатразы азакәан аԥсахрақәа рзы: макьана игазҽазуа игылоуп